{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":22,"n_cols":6,"rows_kept":22,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Pravilniku o sustavu eVisitor"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Josko Stella","PRAVILNIK","Turistička zajednica Splitsko - dalmatinske županije traži da se u Pravilnik nadoda sljedeća rečenica;\n\nČlanak 10. (stavak 4.) - Predstavnicima medija i zainteresiranoj javnosti, turistička zajednica može dostavljati tjedne i mjesečne kumulativne godišnje statističke podatke iz sustava eVisitor za područje svoje nadležnosti.","Nije prihvaćen","Naime, člankom 10. stavkom 1. Pravilnika  propisano je da se tijelima turističke zajednice dostavljaju mjesečni i kumulativni godišnji statistički podaci iz sustava eVisitor. Time je osigurana javnost tih podataka s obzirom da je i rad sjednica Skupštine i Turističkog vijeća javan."]
[2,"Turistička zajednica općine Fužine","PRAVILNIK",{"$cut":{"chars":18887,"head":"TZO Fužine predlaže novi tekst: \n\n\nPRAVILNIK \nO SUSTAVU eVisitor \n  \nNa temelju članka 22. stavka 10. Zakona o turističkoj pristojbi („Narodne novine“, broj 52/19.), ministar turizma donosi \n  \n  \nPRAVILNIK \nO SUSTAVU eVisitor \n  \nI. OPĆE ODREDBE \n  \nČlanak 1. \n  \n(1) Ovim Pravilnikom propisuje se način prijave i odjave turista putem sustava eVisitor, podaci potrebni za prijavu/odjavu, te način njihova utvrđivanja, prikupljanja, čuvanja, obrade i korištenja.  \n\n(2)  Putem sustava eVisitor, kao središnjeg elektroničkog sustava prijave i odjave turista u Republici Hrvatskoj,  obavlja se prijava/odjava turista i vodi se popis turista.\n \n(3) Iznimno od stavka 2. ovoga članka, prijava i odjava turista u nautičkom turizmu može se obavljati odgovarajućim elektroničkim sustavom koji vodi ministarstvo nadležno za pomorstvo uz uvjet razmjene podataka sa sustavom eVisitor. \n\n(4) Putem sustava eVisitor na osnovi podataka Porezne uprave obveznicima plaćanja turističke članarine u paušalnom iznosu dostavljat će se informacija o iznosu zaduženja te načinu plaćanja turističke članarine. \n\n(5) Upravljanje i održavanje sustava eVisitor u nadležnosti je Hrvatske turističke zajednice. \n  \nČlanak 2. \n  \nIzrazi koji se koriste u ovom Pravilniku, a imaju rodno značenje odnose se jednako na muški i ženski rod. \n\nII. OBVEZNICI PRIJAVE I ODJAVE TURISTA \n  \nČlanak 3. \n  \n(1) Obveznici prijave i odjave turista turističkoj zajednici su: \n\n1. pravne i fizičke osobe koje pružaju uslugu noćenja u smještajnom objektu; \n2. pravne i fizičke osobe koje pružaju uslugu noćenja na plovnom objektu nautičkog turizma (čarterska plovila i brodovi za višednevna kružna putovanja); \n3. fizičke osobe koje pružaju ugostiteljske usluge u domaćinstvu i na obiteljskom poljoprivrednom gospodarstvu; \n4. vlasnik kuće ili stana za odmor; \n5. stanovnici turističke općine ili grada; \n6. vlasnici ili korisnici plovila (nautičari) koji plaćaju turističku pristojbu po noćenju. \n  \n(2) Osobe iz stavka 1. ovoga članka prijavu i odjavu turista obavljaju putem sustava eVisitor, na način određen protokolom iz članka 7. stavka 1. ovoga Pravilnika. \n  \n(3) Osobe iz stavka 1. točaka 3., 4. i 5. ovoga članka, prijavu, odnosno odjavu turista mogu izvršiti neposredno u mjesno nadležnoj turističkoj zajednici, a turistička zajednica je u tu svrhu dužna osigurati najmanje jedan terminal za pristup eVisitor sustavu i stručnu pomoć obveznicima prijave odnosno odjave turista. \n  \n(4) Iznimno od stavka 2. ovoga članka, osobe iz stavka 1. točaka 2. i 6. ovoga članka, prijavu i odjavu turista u sustav eVisitor obavljaju putem informacijskog sustava evidencije prijava popisa posade i putnika na plovnim objektima za iznajmljivanje odnosno drugim odgovarajućim elektroničkim sustavom koji vodi ministarstvo nadležno za pomorstvo. \n  \n(5) Turistička zajednica je na području svoga djelovanja dužna izvijestiti pravne i fizičke osobe iz stavka 1. ovoga članka o načinima prijave i odjave turista, osigurati  svim obveznicima prijave i odjave turista edukaciju  i stručnu pomoć vezanu uz korištenje sustava eVisitor te im izdati korisničke upute. \n\nČlanak 4. \n  \n(1) U popis obveznika   upisuju se sljedeći podaci o pravnoj ili fizičkoj osobi iz članka 3. stavka 1. podstavka 1., 3., 4. i 5. ovoga Pravilnika: \n\n◊ porezni broj – OIB \n◊ šifra smještajnog objekta  ako je ista dodijeljena od strane ministarstva nadležnog za unutarnje poslove za pravne i fizičke osobe iz članka 3. stavka 1. ovoga Pravilnika \n◊ naziv, odnosno ime i prezime \n◊ podaci o ugostiteljskom objektu za smještaj (vrsta, kategorija, kapacitet, adresa, naziv)za pravne i fizičke osobe iz članka 3. stavka 1. ovoga Pravilnika \n◊ podaci o adresi za dostavu pismena \n◊ podaci o ovlaštenoj osobi ili punomoćniku za preuzimanje pristupnih podataka za ispravno obavljanje elektroničke prijave i odjave turista koje dodjeljuje turistička zajednica \n◊ adresa kuća i stanova za odmor za fizičke osobe iz članka 3. stavka 1. podstavka 4. i 5. ovoga Pravilnika. \n\n2) Upisivanje podataka iz stavka 1. ovoga članka u Popis obveznika obavlja se na temelju podataka iz rješen"}},"Primljeno na znanje","Primljeno na znanje."]
[3,"Turistička zajednica općine Fužine","PRAVILNIK","Poštovani, s obzirom, kako procjenjujemo, na prilično manjkav cjelokupni tekst Pravilnika, dajemo verziju za koju mislimo da bi bila dobra:","Prihvaćen","Primljeno na znanje."]
[4,"BRANKO ĆURČIĆ","PRAVILNIK","Organizirajte sastanak par stručnjaka za marketing i informatičara kako bi vam iznijeli ideje što se sve može napraviti sa brojem telefona i/ili e-mail adresom gosta koji je stigao u destinaciju.\n\nEvo samo neke ideje:\n- poslati gostu kalendar događaja na destinaciji i okolici\n- poslati gostu popis aktivnosti koje su mu dostupne na destinaciji (legalnih, koje plaćaju turističku članarinu... koje bi i bila obaveza turističke zajednice promovirati)\n- aktivirati gostu virtualnu karticu kojom može skupljati bodove potrošnjom u trgovinama, restoranima (čime bismo po prvi puta mogli dobiti stvarnu sliku koliko i kako gosti troše... a i sami gosti bi bili motivirani tražiti račun/bodove čime bi se suzbijao rad na crno)\n- dati gostu na uvid podatke koji su prijavljeni u eVisitor (da ih može po potrebi ispraviti ako su krivo unešeni, ili prijaviti nepravilnosti)\n- moglo bi se čak dati mogućnost gostu da sam unese podatke prije dolaska u Hrvatsku, pa da ih pružatelj usluge samo poveže na objekt čime bi oboje gubili manje vremena za vrijeme odmora\n- mogla bi se dati gostu mogućnost recenziranja objekata i usluga (te usmjeravati kontrole prema onima koji loše rade)\nitd.itd. \n\nPotencijal nadogradnje eVisitora u tom smislu je ogroman: gost bi mogao ostvariti bolji user experience na destinaciji, TZ bi došla do kvalitentijih podataka, pružatelji turističkih usluga ostvariti bolju promociju.\n\nKonzultirajte i stručnjaka za sigurnost: vjerujem da je imati broj mobitela osobe kud i kamo efikasnije u svrhu eventualne potrebe za identifikacijom nego li imati broj dokumenta i podatke o prebivalištu (moguće krivo prepisanih prilikom prijave). Ako je tako, upisom broja mobitela bi se moglo izbjeći traženje i upisivanje izuzetno osjetljivih osobnih podataka kao što su brojevi dokumenata i podaci o prebivalištu. I skratiti vrijeme potrebno za prijavu.\n\nOpćenito, eVisitor je informatički kvalitetno rješen sustav – ali za prikupljanje podataka po kojima se pratila turistička promocija prije 30 godina. Skupljalo se podatke koji su se na kraju sezone analizirali i na osnovu njih donosile odluke. Tehnološki, tada, nije moglo biti drukčije.\nDanas svatko ima mobitel, pristup u mrežu. Treba samo iskoristiti potencijal koji pružaju današnje tehnologije i podići eVisitor na viši nivo.","Primljeno na znanje","Navedeno će se razmotriti u okviru projekta Hrvatski digitalni turizam – e-Turizam."]
[5,"LIDIJA ZEČIĆ","II. POPIS TURISTA,\nČlanak 3.","Obveza vođenja Popisa turista za vlasnike kuća i stanova za odmor, te za sve osobe koje noće u tim objektima je pomalo zastarjela, te zadire u privatni život vlasnika takvih nekretnina, a krši određena civilna prava i nije usklađena sa EU direktivama. Naši posjetitelji ili gosti nisu nužno turisti.","Nije prihvaćen","Isto se tražilo i do sada. Navedeno je važno radi kontrole iznajmljivanja „na crno“. Pravilnikom je osigurana zaštita osobnih podataka."]
[6,"Udruga roditelja djece s oštećenjem vida i dodatnim poteškoćama u razvoju OKO","II. POPIS TURISTA,\nČlanak 4.","Čl. 4. treba nadopuniti s podacima o raspoloživim kapacitetima za osobe s invaliditetom kao i o turistima kako bi mogli voditi statističke podatke o tim kapacitetima i broju turista s invaliditetom. Turisti s invaliditetom su dodatno oslobođeni plaćanja boravišne pristojbe.\nStoga bi u st.1. u podacima o ugostiteljskom objektu trebali staviti da li je objekt pristupačan osobama s invaliditetom.\nSt. 2. treba nadopuniti s informacijom da li je turist osoba s invaliditetom (stupanj invaliditeta veći od 70%)","Nije prihvaćen","Sustav eVisitor je sustav u koji se, prema čl. 22. st. 1. Zakona o turističkoj pristojbi („Narodne novine“, broj 52/19.), upisuju sve osobe kojima se pruža usluga noćenja.\n\nU sustav eVisitor prijavljuju se također i osobe s invaliditetom, samo što su osobe s invaliditetom od 70 % i većim i jedan pratitelj, oslobođene plaćanja turističke pristojbe sukladno članku 5. stavku 1. Zakona o turističkoj pristojbi.\n\nUkoliko se radi o objektu koji je pristupačan osobama s invaliditetom, isto je označeno na samom objektu. Pristup u sustav eVisitor nije moguć turistima koji se u njega upisuju, s obzirom da upis osoba u eVisitor mogu izvršiti samo osobe navedene u članku 22. st.1. Zakona o turističkoj pristojbi."]
[7,"LIDIJA ZEČIĆ","II. POPIS TURISTA,\nČlanak 4.","Trebao bi se smanjiti broj obaveznih podataka (bez kojih se ne može predati prijava turista): \n- mjesto rođenja ne piše u dokumentima nekih država, kao i država rođenja (čini se da je jedino datum rođenja uvijek prisutan)\n- postoji oznaka 3. spola u nekim EU državama (možda bi trebali uvesti \"drugo\")","Nije prihvaćen","Navedeno je usklađeno s podacima koje propisuje MUP i propisima kojima se osigurava zaštita osobnih podataka."]
[8,"Denis Culic","II. POPIS TURISTA,\nČlanak 4.","u popis turista upisuju se slijedeći podaci o turistima.....\nsvako traženje podataka od turista osim onih podataka koji su vidljivi u putnoj ispravi ili osobnoj iskaznici stvara neugodu - nepovjerenje kod turista i osoblja. \nsmatram da traženje informacije od gosta  informaciju dali mu se boravište i adresa razlikuje od one u predočenoj isptavi ,  ili  upisivanje ili  traženje izjašnjavanje o spolu u današnje vrijeme malo čudno.\nznači trebaju se upisivati osobni podaci koji su vidljivi u dokumentu  gosta.\nUpisivanje vremena dolaska gosta , predviđen datum odlaska iz objkta, vrijeme odlaska iz objekta iziskuje ogroman posao za osoblje i trošak za poslodavce koji moraju sve to plačati da bi ministarstvo imalo nepotrebne podatke. zamislite da se radnici ministarstva svako jutro prilikom dolaska na posao moraju  upisivati na ovakav način , to vam je isto kao što vi tražite od ugostitelja jer  najveći broj gostiju ostaje samo 1 noć i upisivanje svih ovih podataka je ćista glupost, da ne spominjem da ogroman broj zemalja uopće nema prijavu gostiju. još bi se trebali sjetiti da se treba upisivati koji broj cipela gost nosi , i takve gluposti koje se ne razlikuju od ovog što ste predložili hvala","Nije prihvaćen","Isti set podataka upisivao se i do sada."]
[9,"ŽARKO LJUBIĆ","III. OBVEZNICI PRIJAVE I ODJAVE TURISTA,\nČlanak 5.","kako ćete  natjerati Slovence koji na crno iznajmljuju svoje vikendice  strancima  i drugim Slovencima da se prijavljuju ? kontrole po tim objektima uopće nema ...kako kontrolirati prijave drugih npr.  turista iz BiH i Srbije ?\nJedina prava mjera bila bi da se prilikom izlaska iz RH skeningom putovnica ustanovi jeli dotična osoba bila prijavljena u sustav e-visitor ili ne. a takav sustav na graničnim prelazima mogao bi se povezati sa sustavom e-visitor i time je sve rješeno. ko nije bio prijavljen ( a to se  odmah vidi na graničnom scan sustavu putovnice ili  drugog dokumenta npr. osobne iskaznice ) plaća kaznu i  naknadu boravišne takse.","Primljeno na znanje","Člankom 23. stavkom 1. Zakona o turističkoj pristojbi, inspekcijski nadzor nad obračunom, naplatom i uplatom turističke pristojbe te prijavom i odjavom boravka turista obavlja turistička inspekcija Državnog inspektorata."]
[10,"LIDIJA ZEČIĆ","III. OBVEZNICI PRIJAVE I ODJAVE TURISTA,\nČlanak 5.","Još jednom molim tumačenje obveze prijave posjetitelja vlasnicima kuća za odmor, odnosno stanovnicima turističke općine ili grada: osim za turističku statistiku (i moguće podatke o nelegalnom iznajmljivanje), koliko je nakon uvođenja GDPRa u Hrvatsku opravdano prikupljanje takvih podataka za objekte koji nisu registrirani za pružanje usluga smještaja?","Primljeno na znanje","Člankom 9. stavkom 1. Pravilnika o sustavu eVisitor (u daljnjem tekstu: Pravilnik) podaci iz sustava eVisitor predstavljaju poslovnu tajnu, a turističke zajednice ih koriste za potrebe praćenja turističkog prometa, istraživanja i analiza, razvoja turističke ponude, planiranja marketinških aktivnosti i upravljanja posjetiteljima. Istim člankom stavkom 3. propisano je da su podaci o boravku turista u određenim objektima, a koji sadrže osobne podatke ili su vezani uz točno određenu osobu, dostupni isključivo obveznicima koji putem sustava eVisitor vode popis turista i ovlaštenim osobama u Hrvatskoj turističkoj zajednici.\n\nPrema stavku 4. osobni podaci o turistima i obveznicima mogu se ustupiti tijelima državne uprave i drugim državnim tijelima te jedinicama lokalne i područne (regionalne) samouprave na temelju pisanog zahtjeva. Osobni podaci ustupaju se isključivo za službene potrebe i razmjenjuju se službenim putem, uz uvjet primjene protokola iz članka 7. stavka 2. Pravilnika, te u skladu s propisima koji reguliraju zaštitu osobnih podataka. O uvjetima i načinu korištenja osobnih podataka zaključuje se sporazum.\n\nIz navedenih odredbi je vidljivo da je Pravilnikom osigurana zaštita osobnih podataka."]
[11,"Turistička zajednica grada Zagreba","IV. NAČIN UPISA U SUSTAV eVisitor,\nČlanak 6.","Članak 6. stavak 6. i 7.\nTZGZ podržava odredbe Pravilnika koje predviđaju prikupljanje podataka o glavnom razlogu dolaska (privatni ili poslovni) te o broju i vrsti poslovnih skupova koji se održavaju u destinaciji te o ostalim podacima. Takvi podaci će pomoći dodatnom pozicioniranju, kao i kvalitetnijem planiranju infrastrukture i sadržaja. Jednako tako, omogućit će se bolja valorizacija doprinosa kongresne industrije i poslovnih gostiju unutar ukupnog turističkog prometa, što je osobito značajno za gradove.","Primljeno na znanje","Međutim, Ministarstvo gospodarstva, poduzetništva i obrta dostavilo je očitovanje da se u predmetnom stavku traži niz novih podataka za koje smatraju da bi obveznik morao dodatno prikupljati i čak izlaziti izvan ovlasti koje ima, kao npr. upisati obvezan razlog dolaska turista (privatno ili poslovno) te niz ostalih podataka vezanih uz poslovni skup u čijoj organizaciji sudjeluje.\n\nNa taj način se povećalo administrativno opterećenje poduzetnika."]
[12,"LIDIJA ZEČIĆ","IV. NAČIN UPISA U SUSTAV eVisitor,\nČlanak 6.","Obzirom na dozvoljenu mogućnost prikupljanja proširenih podataka u svrhu razvoja i promicanja, proizlazi u daljnjem tekstu i objašnjenju da će samo TZ i jedinice lokalne samouprave imati pristup takvim statistički obrađenim podacima. Na taj način se onemogućavaju privatne inicijative u tom segmetnu. Potencijalnim investitorima bi bilo izuzetno važno znati kakav je interes za poslovni turizam u određenom kraju, ili za razvoj outdoor ponude, kao i postojećim djelatnicima u turizmu (koji nisu nužno vezani za TZ ili JLS).","Nije prihvaćen","Sustav eVisitor je sustav u koji su pravne i fizičke osobe obrtnici, koje pružaju uslugu noćenja u smještajnom objektu ili uslugu noćenja na plovnom objektu nautičkog turizma i osobe koje pružaju ugostiteljsku uslugu smještaja u domaćinstvu ili na obiteljskom poljoprivrednom gospodarstvu, obvezne u roku od 24 sata od dolaska prijaviti u sustav eVisitor sve osobe kojima pružaju uslugu noćenja te u roku od 24 sata od odlaska odjaviti njihov boravak (čl. 22. st.1 Zakona o turističkoj pristojbi - „Narodne novine“, broj 52/19.).\n\nPodaci iz sustava eVisitor ne mogu se koristiti u privatne ili komercijalne svrhe osim sukladno članku 9. stavku 2. Pravilnika."]
[13,"Hrvatska udruga profesionalaca kongresnog turizma","IV. NAČIN UPISA U SUSTAV eVisitor,\nČlanak 6.","Hrvatska udruga profesionalaca kongresnog turizma (HUPKT) svesrdno podržava izmjene Pravilnika, osobito Članak 6 koji će nam uvelike pomoći prikupiti osnovne podatke o poslovnim skupovima u Hrvatskoj. Takvi podaci su dragocjeni u statističkom smislu i onda dalje u marketinškom i razvojnom smislu.","Nije prihvaćen","Ministarstvo gospodarstva, poduzetništva i obrta dostavilo je očitovanje da se u predmetnom stavku traži niz novih podataka za koje smatraju da bi obveznik morao dodatno prikupljati i čak izlaziti izvan ovlasti koje ima, kao npr. upisati obvezan razlog dolaska turista (privatno ili poslovno) te niz ostalih podataka vezanih uz poslovni skup u čijoj organizaciji sudjeluje. Na taj način se povećalo administrativno opterećenje poduzetnika."]
[14,"Turistička zajednica grada Zagreba","V. PRISTUP SUSTAVU eVisitor I RASPOLAGANJE PODACIMA,\nČlanak 9.","Članak 9. stavak 1. i 2.\nTZGZ smatra da je nepotrebno utvrđivati sve podatke iz sustava eVisitor poslovnom tajnom. Sustav eVisitor predstavlja veliko tehnološko dostignuće u informacijskom upravljanju u turizmu pa bi podaci trebali biti dostupni svima sukladno svrsishodnosti, ne uključujući osobne podatke. Ovdje su navedene samo interne aktivnosti turističke zajednice i potpuno je zanemareno javno komuniciranje turističkih podataka s turističkom industrijom, zainteresiranom javnošću i medijima. Na ovaj način, dovodi se u pitanje izvršavanje zadaća turističke zajednice kako grada tako i županije sukladno opisu zadaća u Zakonu o turističkim zajednicama i promicanju hrvatskog turizma (NN, 52/19) – primjerice – suradnja s jedinicom lokalne samouprave iz članka 26. po svim opisanim točkama (npr…kako da se izradi plan razvoja turizma bez komuniciranja podataka iz eVisitora…). Nastavno, opis zadaća regionalne turističke zajednice u članku 38. uključuje i - donošenje strateškog marketinškog plana za područje županije; sudjelovanje u procesima zakonodavstva, prostornog planiranja te ostalih instrumenata regulacije i upravljanja na razini županije radi osiguranja konkurentnog, dugoročno održivog razvoja turizma; koordinacija i komunikacija s dionicima privatnog i javnog sektora županije; suradnja s ključnim partnerima i drugim županijama te turističkim zajednicama svih razina radi razvoja ponude ključnih regionalnih i među-regionalnih turističkih proizvoda; uspostavljanje sustava poslovne inteligencije temeljene na informatičkim tehnologijama (baze podataka, B2B portal, sistematizacije istraživanja, infografike) na razini županije; odnosi s javnošću; uspostavljanje marketinške infrastrukture temeljene na informatičkim tehnologijama; provođenje aktivnosti strateškog i operativnog marketinga (brending regije, online i offline aktivnosti, mrežne stranice i profili društvenih mreža, sajmovi, studijska putovanja, prezentacije, partnerstva, sponzorstva i slično). Bez mogućnosti komuniciranja podataka iz eVisitora, a koji nisu osobni podaci, nemoguće je provesti ove zadaće. \nOvdje moramo napomenuti da tijela državne uprave i javne uprave, sudovi ili tijela s javnim ovlastima, instituti, fakulteti i obrazovne institucije, agencije za investicije, na tjednoj razini kontaktiraju TZGZ za podatke iz eVisitora, koji nisu osobni podaci. Na ovako postavljen način, morat ćemo ukinuti postojeću dobru praksu i upućivati ih na Hrvatsku turističku zajednicu. To će utjecati na izvršenje zadaća i kašnjenje u rokovima svih tijela. Postavlja se pitanje svrhe ovakvog uređenja statusa podataka iz sustava eVisitor.\nPredlažemo ukidanje ograničenja upotrebe podataka iz sustava eVisitor za izvršavanje zadaća turističke zajednice, osim ograničenja za upotrebu osobnih podataka.","Nije prihvaćen","Turističke zajednice podatke iz sustava eVisitor koriste isključivo za potrebe praćenja turističkog prometa, istraživanja i analiza, razvoja turističke ponude, planiranja marketinških aktivnosti i upravljanja posjetiteljima.\n\nUkoliko će netko od dionika imati potrebu za korištenjem podataka iz eVisitora, u tom slučaju će se primijeniti odredbe članka 9. stavka 2. Pravilnika, kojim je propisano je da će informacije i podatke ili dio informacija i podataka Hrvatska turistička zajednica ustupiti tijelima državne i javne uprave ili drugim tijelima radi obavljanja poslova iz njihovog djelokruga, uz prethodnu suglasnost Ministarstva, ako utvrdi postojanje valjane osnove i svrhe razmjene podataka"]
[15,"Turistička zajednica Vukovarsko - srijemske županije","V. PRISTUP SUSTAVU eVisitor I RASPOLAGANJE PODACIMA,\nČlanak 9.","S obzirom da se stavkom 1. ovog članka, svi podaci iz sustava proglašavaju poslovnom tajnom, a u nastavku se navode aktivnosti za koje ih turističke zajednice mogu koristiti, bez navoda komuniciranja s javnošću, znači li to da turističke zajednice ne mogu javno komunicirati podatke o turističkom prometu i kretanjima s područja svoje nadležnosti (županija, grad, općina)?","Nije prihvaćen","Pravilnikom se ne onemogućava korištenje i distribucija podataka iz eVisitora, nego se određuju pravila i način njihova korištenja. S obzirom da je člankom 10. stavkom 1. Pravilnika propisano da se tijelima turističke zajednice dostavljaju mjesečni i kumulativni godišnji statistički podaci iz sustava eVisitor. Time je osigurana javnost tih podataka s obzirom da je i rad sjednica Skupštine i Turističkog vijeća javan."]
[16,"Turistička zajednica grada Vukovara","V. PRISTUP SUSTAVU eVisitor I RASPOLAGANJE PODACIMA,\nČlanak 10.","Smatramo da je predloženi način postupanja s podacima (a koji nisu osobni podaci) iz sustava eVisitor suviše ograničavajuć u obavljanju zadaća turističkih zajednica propisanih zakonom. Nije jasno smatra li se pod \"poslovi direktora turističke zajednice\" iz stavka 3 ovog članaka i obveza objavljivanja izvještaja na službenim web stranicama TZ, koji se izrađuju po jedinstvenoj metodologiji i obveznim uputama koje donosi Ministarstvo, a što je propisano člankom 57. Zakona o turističkim zajednicama i promicanju hrvatskog turizma. Prema toj metodlogiji izvješće o izvršenju programa rada neizostavno sadrži podatke o turističkom prometu, a što predstavlja podatak iz sustava eVisitor. Stoga predlažemo da se ovaj članak preformulira uvažavajući objektivne primjedbe, a kako ne bi bilo nedoumica u tumačenju.","Nije prihvaćen","Podaci iz sustava eVisitor upravo koriste turističkim zajednicama, svakoj za njezino područje djelovanja i to za potrebe praćenja turističkog prometa, istraživanja i analiza, razvoja turističke ponude, planiranja marketinških aktivnosti i upravljanja posjetiteljima.\n\nPravilnik ne onemogućava korištenje i distribuciju podataka iz eVisitora nego propisuje način i pravila njihova korištenja i distribuiranja. \n\nOsim toga, sve turističke zajednice dužne su donijeti izvješće o izvršenju programa rada sukladno zakonskim odredbama sa svim propisanim elementima. Ovaj Pravilnik u tom smislu nije u suprotnosti sa Zakonom u turističkim zajednicama i promicanju hrvatskog turizma („Narodne novine“, broj 52/19.), jer turističke zajednice za izradu svih svojih dokumenata mogu koristiti podatke iz eVisitora."]
[17,"Turistička zajednica grada Zagreba","V. PRISTUP SUSTAVU eVisitor I RASPOLAGANJE PODACIMA,\nČlanak 10.","Nastavno na sve navedeno pod komentarom članka 9., u ovom članku je potpuno nejasno, nesvrsishodno, rigidno i restriktivno uređeno komuniciranje podataka iz sustava eVisitor koji nisu osobni podaci. Po navedenom ispada da bi za npr. Advent u Zagrebu, a da dobije podatke o dolascima i noćenjima, strukturi gostiju i raspodjeli, Turističko vijeće moralo donijeti posebnu pojedinačnu odluku samo iz činjenice jer manifestacija traje duže od mjesec dana i samim tim predstavlja posebni podatak. O komuniciranju ikakvih podataka s medijima i zainteresiranom javnošću ne može se niti govoriti s obzirom na nemogućnost distribuiranja takvih podataka. Potpuno je nejasan i nesvrsishodan razlog uvođenja izjave o nedistribuiranju podataka iz sustava eVisitor. Radi se o redovnim podacima koji su itekako potrebni u uobičajenom poslovanju svih subjekata u turizmu kao i njegovom razvoju. Kako će predsjednici turističkih zajednica moći komunicirati podatke? Potpisuje li se izjava jednom u mandatu ili svaki put kod dostave podataka?\nOvim putem ukazujemo i na programske i izvještajne dokumente koje turističke zajednice objavljuju na Internet stranicama sukladno zakonskim odredbama, a koji uvijek sadržavaju analizu podataka iz sustava eVisitor i na njima se baziraju. Ujedno, nejasan je odnos prema i poštivanje odredbi iz Zakona o pravu na pristup informacijama (NN, 25/13, 85/15), s obzirom da je svaki zakon pa i ovaj iznad pravilnika kao pravnog izvora. Zbog navedenog i nije jasno ovakvo restriktivno uređenje postupanja s podacima iz eVisitora.\nPredlažemo brisanje ovog članka u potpunosti.","Nije prihvaćen","Sukladno članku 10. stavku 2. Pravilnika, posebni zahtjev turističkog vijeća turističke zajednice ne može sadržavati općeniti nalog za kontinuiranu dostavu podataka, a koji zahtjev se donosi u obliku odluke koja sadrži opis vrste, strukture i vremenskog intervala podataka.\n\n\nPravilnik ne onemogućava korištenje i distribuciju podataka iz eVisitora nego propisuje način i pravila njihova korištenja i distribuiranja. U tom smislu navedene odredbe Pravilnika nisu u suprotnosti sa Zakonom o pravu na pristup informacijama („Narodne novine“, br. 25/13., 85/15.). Napominjemo da je ovaj Pravilnik posebnu pozornost posvetio zaštiti osobnih podataka."]
[18,"Turistička zajednica Vukovarsko - srijemske županije","V. PRISTUP SUSTAVU eVisitor I RASPOLAGANJE PODACIMA,\nČlanak 10.","Ovako postavljenu proceduru uvida u ukupnost podataka o turističkom prometu, a koji ni u kojem slučaju ne uključuju osobne podatke, smatramo nesvrsishodnom, ograničavajućom i suprotnom osnovnom cilju prikupljanja podataka putem sustava eVisitor. \nNastavno na komentar čl. 9. stavka 1., dodatno se postavlja nedoumica oko tumačenja odredbe stavka 3. ovog članka, „bez daljnjeg distribuiranja tih podataka“, u kontekstu komuniciranja podataka iz sustava eVisitor od strane nadležne turističke zajednice s javnošću.","Nije prihvaćen","Sustav eVisitor je sustav u koji se, prema čl. 22. st. 1. Zakona o turističkoj pristojbi („Narodne novine“, broj 52/19.), upisuju sve osobe kojima se pruža usluga noćenja, a navedena prijava sadrži čitav set podataka koji se mogu koristiti sukladno člancima 9. i 10. Pravilnika. \n\nSukladno članku 10. stavku 2. Pravilnika, posebni zahtjev turističkog vijeća turističke zajednice ne može sadržavati općeniti nalog za kontinuiranu dostavu podataka, a koji zahtjev se donosi u obliku odluke koja sadrži opis vrste, strukture i vremenskog intervala podataka.\n\n\nPravilnik ne onemogućava korištenje i distribuciju podataka iz eVisitora nego propisuje način i pravila njihova korištenja i distribuiranja. U tom smislu navedene odredbe Pravilnika nisu u suprotnosti sa Zakonom o pravu na pristup informacijama („Narodne novine“, br. 25/13., 85/15.). \n\nTakođer, napominjemo da je ovaj Pravilnik posebnu pozornost posvetio zaštiti osobnih podataka."]
[19,"Turistička zajednica Dubrovačko - neretvanske županije","V. PRISTUP SUSTAVU eVisitor I RASPOLAGANJE PODACIMA,\nČlanak 10.","U kojoj je mjeri (je li uopće) članak 10., stavak 3. ovog Pravilnika u skladu s člankom 11. Zakona o turističkim zajednicama i promicanju hrvatskog turizma?","Nije prihvaćen","Pravilnikom se ne onemogućava korištenje i distribucija podataka iz eVisitora, nego se određuju pravila i način njihova korištenja. S obzirom da je člankom 10. stavkom 1. Pravilnika propisano da se tijelima turističke zajednice dostavljaju mjesečni i kumulativni godišnji statistički podaci iz sustava eVisitor, time je osigurana javnost tih podataka s obzirom da je i rad sjednica Skupštine i Turističkog vijeća javan."]